text: DR skrivar um Gitte, ið hevur diabetes 2, og sum hevur minkað insulin-nýtsluna niður í helvt við at eta ‘Low Carb High Fat’ kost. Hesin kostur er í tráð við viðmælini í samband við nýggja gransking frá Odense Universitetshospital, sum verður givin út í altjóða tíðarriti í dag.
text: #000002
text: DR skrivar, at har gitte fyrr goymdi rugbreyð, mjøl og pasta, eru hesar vørur nú skiftar út við fræ og kjarnur av ymsum slag. Gitte hevur við kostbroytingum minkað um helmingin av síni insulinnýtslu.
text: #000003
text: Hon hevur diabetes 2 og hevur tikið lut í eini granskingarætlan, har etið var sambært prinsippunum um Low Carb High Fat, við øðrum orðum lítið av kolvætu og nógv av feitti, mangan stytt LCHF. Tískil hevur Gitte tikið kolvætuna úr kostinum, og etur nú í mesta mun smør, olju, kjøt og feitt.
text: #000004
text: “Eg havi fingið tað nógv betri. Eg havi meira orku, eg eri ikki nær námindi so troytt, og eg eri altíð mett,” sigur Gitte Frederiksen við heimasíðuna hjá DR.
text: #000005
text: Hon er ein av 165 royndarpersónum, sum hava verið við í eini granskingarætlan, sum verður útgivin í dag í læknaliga tíðarritinum 'Annals of Internal Medicine'.
text: #000006
text: “Hetta er sera slóðbrótandi. Hetta er fyrstu ferð at veruliga mong hava roynt at etið hendan kostin og hava fingið veruliga góð úrslit við tí. Men tað hevur manglað gransking, sum kundi undirbyggja, at hetta er gott allan vegin runt.
text: #000008
text: Bæði fyri livrina, blóðrenslið og blóðsukrið. Og tað er tað, vit hava víst á nú,” sigur Camilla Dalby Hansen við DR.
text: #000009
text: Fyri Gitte Frederiksen, ið arbeiðir sum sjúkrarøktarfrøðingur, hevur tað tikið nakað av tíð at venja seg við broyttu kostvanarnar. Serliga tí teir eru so langt frá tí, sum hon áður helt vera heilsugóðan kost.
text: #000010
text: “Eg njóti mín búff og eina feittrandaða kotelet, sum eg plagdi at sleppa mær undan fyrr, tí eg hevði lært, at feitt er vandamikið. Eg veit væl at tað ikki er so politiskt korrekt at eta so mikið nógv úr djóraríkinum, men tað geri eg,” sigur Gitte við heimasíðuna hjá DR.
text: #000011
text: Luttakararnir hava ikki etið rís, breyð, pasta og epli.
text: #000015
text: Men tey hava eisini etið mettað feitt - eitt nú frá feitum osti og feitum mjólkavørum sum t.d. 38% súrróma.
text: #000017
text: DR skrivar at áleið 300.000 danir líða av diabetes 2. Mangir eta eftir verandi kostráðum frá danska Diabetesfelagnum, sum í stóran mun er í tráð við almennu kostráðini frá Sundhedsstyrelsen. Hetta eru ráðini um at eta fullkorn, minni av kjøti, og at halda seg til soltnar mjólkavørur og úrdráttir - og ongi tilmæli um at eta nógv feitt.
text: #000019
text: “Eg havi kent tað sum at eg má rættvísgera, at eg etið hendan kostin, tá ið eg nú havi diabetes, tí Diabetesfelagið mælir til nakað annað,” sigur Gitte Frederiksen.
text: #000020
text: Men hóast hetta ikki eru kostráðini, sum danska Diabetesfelagið viðmælir, so fegnast felagið um granskingina.
text: #000021
text: “Vit vita jú, at tá ið tú hevur typu 2 diabetes, so ræður um at fáa blóðsukrið niður, og tað kann gerast upp á fleiri mátar. Ein máti er at broyta kostin. Og tess fleiri mátar, tú kanst gera tað, jú betri, tí so eru fleiri møguleikar fyri øll, í mun til hetta, at lækka blóðsukrið við kostbroytingum,” sigur Tanja Thybo, granskingarleiðari hjá Diabetesfelagnum við DR.
text: #000022
text: Longu í dag viðmælir diabetesfelagið at minka um kolvætuna (breyð, pasta, rís, epli) og vaksa um heilsugóða feittið, sigur Tanja Thybo. Men felagið fer sambært henni ikki at broyta síni tilmæli vegna eina einstaka granskingarætlan.
text: #000023
text: Luttakararnir í royndunum hjá Odense Universitetshospital hava fingið so nógv feitt sum gjørligt frá avokadum, oljum og nøtum. Men í mun til almennu kostráðini frá Sunhedsstyrelsen, so hava royndarluttakararnir ikki hildið seg aftur við 60% rómaosti ella 38% súrróma og slíkum, sum hevur verið ein vælkomin partur av kostinum.
text: #000024
text: Men tað merkir ikki, at tað hevur verið øktur vandi fyri blóðproppum, sum er ein vanlig fatan. Tvørturímóti, sigur Camilla Dalby Hansen.
text: #000025
text: “Hann (kosturin, red.) bøtir um sera mong av teimum parametrum, sum økja vandan fyri blóðtøppum. Tað er ikki bara tað, at feittið hvørvur av búkinum, tað hvørvur eisini frá gøgnunum, og blóðsukrið gerst betri, eins og insulinkenslusemið batnar. So hatta er alt sovorðið, sum minkar um vandan fyri at fáa blóðtøppar,” sigur Camilla Dalby Hansen við DR.
text: #000026
text: Sambært Odense Universitetscenter er hetta tann fyrsta og størsta granskingarætlanin í heiminum, sum vísir árinini, ið feitthaldigur kostur hevur á typu 2 diabetes, vektminking og feittlivur.
text: #000027
text: Granskingarætlanin hjá Odense Universitetshospital hevur seinastu seks árini framt kanningar, har 165 sjúklingar við typu 2 diabetes skuldu fylgja LCHF ella einum soltnum kosti í seks mánaðir.
text: #000028
text: Úrslitini frá granskingini verða kunngjørd í dag í einum av heimsins størstu læknaligu tíðarritunum; 'Annals of Internal Medicine'.
text: #000029
text: Vónar at minka enn meira um medisinnýtsluna
text: #000030
text: Gitte Frederiksen greiðir frá, at onkuntíð hon er í býnum, so kann tað vera trupult at halda seg til kostætlanina, tí at epli og pasta eru so vanligir partar av danska kostinum. So av og á etur hon eitt eittans epli. Men ongantíð meira enn tað. Og tað er sjálvdan at hon slakar í fleiri dagar á rað.
text: #000031
text: “Tá noyðist eg at rinda prísin við tað sama. Vanliga við at eg gerist troytt, fái ilt í liðir og musklar og kroppurin gerst strævin,” sigur Gitte Frederiksen við DR.
text: #000032
text: Í dag er hennara blóðsukur vanligt, og hóast hon hevur tað betri og hevur minkað munandi um insulin-nýtsluna, so vónar hon at kunna fáa nýtsluna enn meira niður.
text: #000033
text: “Eg havi ein dreym um kanska at sleppa heilt av við tað. Tað er ikki vist, tað fer at eydnast, tí eg havi havt diabetes í mong ár. Men bara at fáa minka um tað, er eisini framstig,” sigur hon at enda í greinini.
text: #000034
text: Les greinina á DR her - Ny diabetesforskning anbefaler fedt og grøntsager i kosten: Nu har Gitte halveret brug af insulin
text: #000035
text: Arni Astrup, fyrrverandi professari við fróðskaparsetrið í Keypmannahavn og kendur kostserfrøðingur, sum nú arbeiðir fyri Novo Nordisk Grunnin, skrivar í morgun soleiðis á Facebook:
text: #000036
text: “Fyri 7 árum síðani skrivaðu vit, at minking av kolvætu eigur at vera fyrsta val tá ið typu 2 diabetes er staðfest - deiligt at síggja at nýggj gransking víðkar um próvtilfarið sum talar fyri hesari viðgerð. Tørvur er framvegis á eini stórari langtíðarkanning, sum eisini umfatar kardiometabolar endaknútar. Í Novo Nordisk Grunninum eru vit farin at hugsa um, hvørt vit kundu stuðla eini slíkari granskingarætlan.”
text: #000037
text: Herfyri var Høgni Sloan Justesen gestur í morgunsendingini í Kringvarpi Føroya og greiddi frá hvussu sokallaður keto-kostur, sum er áleið tað sama sum LCHF, kann fyribyrgja og hjálpa í sambandi við pre-diabetes og diabetes 2. Hoyr samrøðuna við Høgna her.
text: #000038
text: Heimsins kendasta og mest lisna heimasíða í sambandi við LCHF og Keto-kost, er helst síðan hjá svenska læknanum dr. Andreas Ehnfeldt (kostdoktorn.se), sum hevur ment seg til eina altjóða síðu við tilfari á fleiri tungumálum. Har er sera nógv áhugavert at finna, bæði vísindaligt og praktiskt.
text: #000039
text: Pub.Med.Gov - Dietary carbohydrate restriction as the first approach in diabetes management: critical review and evidence base
text: #000041
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er nýggjasta prátið við Eivind Jacobsen Innanlands Her er prát við Eivind Jacobsen frá 22.05.2023 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000043
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er nýggjasta prátið við Eivind Jacobsen Innanlands Her er prát við Eivind Jacobsen frá 22.05.2023 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands
text: #000044
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000045
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000046
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000051
text: Sveisarar krevja fólkaatkvøðu um at varveita reiðan pening
text: #000052
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000053